Zápisnica zo zasadnutia Obecného zastupiteľstva vo Veselom zo dňa 26. 5. 2011 

Prítomní: Podľa prezenčnej listiny, ktorá tvorí súčasť zápisnice
Program zasadnutia:

1.Otvorenie a privítanie prítomných
2.Schválenie programu zasadnutia
3.Určenie overovateľov zápisnice a zapisovateľa
4.Kontrola uznesení
5.Územný plán obce Veselé
6.Zberný dvor
7.Obecná kanalizačná, s. r. o. Veselé, plnenie rozpočtu k 31. 3. 2011
8.Záverečný účet obce Veselé za rok 2010
9.Finančný výkaz o plnení rozpočtu obce k 31. 3. 2011
10.Rôzne
11.Diskusia
12.Záver

1. Zasadnutie OZ otvorila V. Šipková, starostka obce. Skonštatovala, že na zasadnutí sú prítomní všetci poslanci a zastupiteľstvo je uznášaniaschopné.

2. V. Šipková, starostka obce prečítala program zasadnutia a požiadala prítomných o vyjadrenie, či s programom súhlasia alebo chcú program doplniť. Poslanec Ľ. Duračka žiadal program doplniť o jednanie o oprave budovy 57. Starostka obce V. Šipková vysvetlila, že prejednanie zaradila do bodu č. 10 Rôzne. Program zasadnutia bol schválený.

3. V. Šipková predložila návrh na určenie zapisovateľa zápisnice pracovníčku OcÚ Veselé Krátkú M. a za overovateľov zápisnice poslancov Branislava Kukuča a Janku Kováčovú.

4. Uznesenia z predchádzajúceho zasadnutia prečítala Mária Horinová, hlavná kontrolórka obce. Starostka obce Viera Šipková nepodpísala uznesenia OZ s tým, že je potrebné prepracovať uznesenie OZ zo dňa 28. 4. 2011 č. 25/2011 písm. e) preto, že je nekonkrétne a požaduje určenie konkrétnej sumy príspevku obce na činnosť stolnotenisového oddielu ŠK Veselé. Ďalej požaduje organizovanie športových podujatí stolnotenisovým oddielom i pre občanov našej obce.

5. Územný plán obce – starostka obce V. Šipková oboznámila prítomných s postupom vypracovávania územného plánu obce a cenovou ponukou na vypracovanie Ing. arch. Coplákom. Ďalšiu ponuku by mala predložiť Ing. arch. Krupová.

6.  Zberný dvor. Starostka obce oboznámila prítomných s predpokladanou výzvou na projekt budovania zberného dvora. Obec Veselé zatiaľ nemôže na túto výzvu reagovať, pretože nemá vhodný pozemok na jeho budovanie a vypracovaný projekt. Po prediskutovaní tejto témy poslancami požiadala o schválenie návrhu na vypracovanie projektu zberného dvora. Zároveň bude hľadať možnosti získania pozemku na tento účel.

7 . Starostka obce Viera Šipková predložila na vedomie výkaz o plnení rozpočtu Obecnej kanalizačnej, s. r. o Veselé k 31. 3. 2011. Tvorí prílohu zápisnice.

8. Pracovníčka Obecného úradu p. D. Michalčíková predložila na schválenie záverečný účet obce za rok 2010. Tvorí prílohu zápisnice.

9. Pracovníčka Obecného úradu vo Veselom p. D. Michalčíková predložila poslancom OZ na vedomie finančný výkaz o plnení rozpočtu obce Veselé k 31. 3. 2011. Tvorí prílohu zápisnice.

10. Rôzne. Starostka obce V. Šipková oboznámila prítomných s (so):

·        Zakúpením plynového sporáka do Školskej jedálne vo Veselom

·        Kontrolou z Krajského školského úradu Trnava v MŠ Veselé

·        Listom Západoslovenskej energetiky, a. s. člen skupiny E.ON, ktorým sa zamieta pridelenie grantu pre obec, grantová schéma Rodinný futbal 2011

·        Potrebou stavebných úprav na budove zdravotného strediska

·        Jednaním s p. M. Adamcom o oprave fasády a atiky predajne s. č. 57

·        Čistením kanála pracovníkmi Povodia Váhu Piešťany

·        Jednaním s p. Milanom Chnápkom, Dubovany, o odprataní hnojiska

·        Jednaním ohľadne posunutia tabule Veselého a prechodov pre chodcov

·        Výmenou dopravných značiek

·        Vybavením búracieho povolenia domu č. 238

·        Vyhodnotením kultúrno-spoločenskej akcie Veselý deň detí 2011

·        Kultúrno-spoločenskými akciami dňa 4. a 5.  6. 2011 (Jahodový deň, Rafael, Strelecké preteky)

·        Jednaním s občanmi vo veci založenia klubu dôchodcov a získania nových členov hasičského zboru

·        Výrobou lavičiek do centra obce v spolupráci s p. Čekanom M. a Rafajdusom J.

·        Výberovým konaním na funkciu hlavného kontrolóra obce

·        Stavebnými povoleniami na umiestnenie reklamných tabúľ v obci

·        Projektom osvetlenia – náhrada úspornými žiarivkami

·        Jednaním s Ing. Ľubomírom Valom o oprave starého obchodného domu

·        Výzvou občanov na pripojenie sa ku kanalizácii v časti obce, kde je vybudovaná

11. V diskusii prítomní jednali o potrebe ďalšieho oplotenia, resp. možnosti zabezpečenia multifunkčného ihriska proti jeho poškodzovaniu vandalmi, o zabezpečení upratania priestorov ŠK po kultúrno-spoločenských akciách.

12.  Na záver starostka obce poďakovala prítomným za účasť na zasadnutí.

Vo Veselom 26. 5. 2011

Bc. Mária Krátká, zapisovateľka

Overovatelia zápisnice:

Branislav Kukuč

Janka Kováčová

Uznesenia Obecného zastupiteľstva vo Veselom
zo dňa 26. 5. 2011

Uznesenie Obecného zastupiteľstva vo Veselom č. 26/2011
Obecné zastupiteľstvo vo Veselom
Schvaľuje
program zasadnutia OZ na deň 26. 5. 2011.

Prítomných 7 poslancov, schválilo 7 poslancov

Uznesenie Obecného zastupiteľstva vo Veselom č. 27/2011
Obecné zastupiteľstvo vo Veselom
určuje
overovateľov zápisnice poslancov Branislava Kukuča a Janku Kováčovú,
zapisovateľa Máriu Krátkú.

Prítomných 7 poslancov, schválilo 6 poslancov, zdržal sa hlasovania B. Kukuč

Uznesenie Obecného zastupiteľstva vo Veselom č. 28/2011
Obecné zastupiteľstvo vo Veselom
a/ berie na vedomie
predložené uznesenia OZ vo Veselom zo dňa 28. 4. 2011.

Prítomných 7 poslancov, schválilo 7 poslancov

b/ ruší
Uznesenie OZ vo Veselom zo dňa 28. 4. 2011 č. 25/2011 bode.
c/ schvaľuje
poskytnutie finančného príspevku Obecnému športovému klubu Veselé – stolnotenisovému oddielu na činnosť v roku 2011 vo výške 350 €.

Prítomných 7 poslancov, schválili 4 poslanci, zdržali sa hlasovania 2 poslanci (Michal Čekan, Duračková Adrina), neschválil 1 poslanec (Kováčová Janka)

Uznesenie Obecného zastupiteľstva vo Veselom č. 29/2011
Obecné zastupiteľstvo vo Veselom
berie na vedomie
plnenie rozpočtu Obecnej kanalizačnej, s. r. o Veselé k 31. 3. 2011.

Prítomných 7 poslancov, schválilo 7 poslancov

Uznesenie Obecného zastupiteľstva vo Veselom č. 30/2011
Obecné zastupiteľstvo vo Veselom
a) schvaľuje
záverečný účet obce Veselé a celoročné hospodárenie obce za rok 2010 bez výhrad.
b) schvaľuje
vysporiadanie schodku hospodárenia v sume 8506,00 € pôžičkou z finančnej zábezpeky nájomníkov obecných nájomných bytov.

Prítomných 7 poslancov, schválilo 7 poslancov

Uznesenie Obecného zastupiteľstva vo Veselom č. 31/2011
Obecné zastupiteľstvo vo Veselom
berie na vedomie
finančný výkaz o hospodárení obce Veselé k 31. 3. 2011.

Prítomných 7 poslancov, schválilo 7 poslancov

Uznesenie Obecného zastupiteľstva vo Veselom č. 32/2011
Obecné zastupiteľstvo vo Veselom
schvaľuje
poskytnutie finančného príspevku na organizovanie kultúrno-spoločenskej akcie Veselý deň detí 2011 organizovanej ZRPŠ pri MŠ Veselé a ZŠ Dr. Štefana Moysesa Veselé v spolupráci s obcou Veselé vo výške 160,00 €.

Prítomných 7 poslancov, schválilo 7 poslancov

Uznesenie Obecného zastupiteľstva vo Veselom č. 33/2011
Obecné zastupiteľstvo vo Veselom
schvaľuje
vypracovanie projektu na budovanie zberného dvora v obci Veselé.

Prítomných 7 poslancov, schválilo 6 poslancov, zadržal sa hlasovania poslanec P. Koiš.

Uznesenie Obecného zastupiteľstva vo Veselom č. 34/2011
Obecné zastupiteľstvo vo Veselom
ruší
uznesenie Obecného zastupiteľstva vo Veselom zo dňa 10. 2. 2011 č. 12/2011.

Vo Veselom 26. 5. 2011

Viera Šipková
Starostka obce